# Gerret anglès

El gerret imperial, el gerret, el gerret anglès o el reget (Centracanthus cirrus) és una espècie de peix de la família dels centracàntids i l'única espècie del gènere Centracanthus.

## Morfologia

* Els mascles poden assolir els 34 cm de longitud total.
* Té el cos molt allargat (6 vegades més llarg que alt) i de secció circular, una mica comprimit lateralment.
* El cap és llarg i té el morro cònic i punxegut.
* La boca és molt protràctil i té les dents disposades en fileres.
* La part central de l'aleta dorsal presenta una fenedura bastant acusada separant els radis durs dels blans.
* Les pèlviques són petites.
* La caudal és escotada.
* És de color rosat amb tons vermells al dors i blanquinós al ventre.

## Reproducció

Es reprodueix a l'estiu a prop de la costa. Els ous són pelàgics.

## Alimentació

Menja petits invertebrats.

## Hàbitat

És un peix pelàgic litoral que pot aparèixer fins a una fondària màxima de 250 m, principalment a fons rocallosos i sorrencs.

## Distribució geogràfica

Es troba a Portugal (incloent-hi les Açores i Madeira), el Marroc, les Illes Canàries, la mar Mediterrània i Mauritània.

## Costums

És un peix gregari que forma esbarts de molts individus.

## Pesca

Es captura amb arts d'arrossegament.

## Referències

* ↑ ITIS
* ↑ FishBase (anglès)
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 196.
* ↑ Tortonese, E., 1986. Centracanthidae. p. 908-911. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (editors) Fishes of the north-eastern Atlantic and the Mediterranean. UNESCO, París, França. vol. 2.
* 1 2 Mas Ferrà, Xavier i Canyelles Ferrà, Xavier: Peixos de les Illes Balears. Plana 197.
* 1 2 FishBase (anglès)
* ↑ Heemstra, P.C., 1990. Centracanthidae. p. 768-772. A J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París, França. Vol. 2.
* ↑ Mohamed Fall, K.O., 2005. Fishes of Mauritania. Unpublished compilation of K.O. Mohamed Fall.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 197.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rafinesque, C. S. 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. [i-iv] 3-69 [70 blank], Part 2 with slightly different title, pp. ia-iva + 71-105 [106 blank]). Caratteri. Pls. 1-20.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Centracanthus cirrus». Catalogue of Life. (anglès)